
Adófizetők Jászberényben, Karcagon és Mezőtúron az 1828. évi országos összeírás alapján

Kulcsszavak: adófizetők, 1828. évi országos összeírás, Jászberény, Karcag, Mezőtúr
A dolgozat a történeti statisztikai források közül az 1828. évi országos összeírás elemzési lehetőségeit és sajátosságait mutatja be öt településen. A 2000 főnél több név szerint összeírt adózót számláló településeken, vagyis Jászberényben, Karcagon és Mezőtúron.
Az 1828. évi országos összeírás (Conscriptio Regnicolaris) dokumentumainak kutatása során figyelembe kell venni a helyi sajátosságokat. Bár a nádori utasítás (Instructio) és a felszólítás (Invitatio) tartalmazzák az összeírásra vonatkozó eljárásmódot, illetve az elkészítésre vonatkozó információkat, mégis eltérések jelennek meg a dokumentumokban. Ennek oka, hogy nem minden kérdéskört szabályoztak egyértelműen, ezért az összeírók a saját döntésük szerint jártak el ezekben az esetekben. Emiatt kiemelten fontos a munka szempontjából, hogy ismerjük a vizsgált településeken az adatok ellentmondásait, valamint az elkészített javításokkal (Rectificata Conscriptio Regnicolaris) együtt végezzük az adatok kiértékelését.
A dolgozat célja, hogy ismertesse az egyes települések esetében fellelhető összeírási sajátosságokat, bemutassa a megalakuló vármegye kiválasztott településeinek adózó társadalmát.



